มีเพศสัมพันธ์โดยไม่ได้ป้องกันแต่กินยาคุมฉุกเฉินเข้าไปจากนั้นประมาณะอาทิตย์กว่าๆมีเลือดออกมาคล้ายประจำเดือนแต่ไม่มากเลยไม่แน่ใจว่าเลือดล้างหน้าเด็กหรือไม่ ซื้อที่ตรวจครรภ์มาตรวจ2ครั้งหลังจาก15วันขึ้น1ขีด ครั้งที่2พลาดอีกกินยาคุมฉุกเฉินอีก ประจำเดือนยังไม่มา หลังจากนั้นสองอาทิตย์ซื้อที่ตรวจครรภ์มาตรวจตอนเช้าวันนี้ขึ้น1ขีดตอนนี้มีอาการป่วย มีไข้ มีน้ำมูก ไอ จาม และพบเลือดออกทางช่องคลอดนิดหน่อยเลยใส่ผ้าอนามัยไวคิดว่าจะเป็นฤดูทับไข้ แต่จนถึงเย็นกลับไม่มีเลือดออกมาเลยเเม้แต่น้อย แบบนี้เลือดล้างหน้าเด็กหรือป่าวคะ ท้องไหม
สวัสดีค่ะ เลือดออกผิดปกติทางช่องคลอดดังกล่าวมาอาจเกิดจากผลข้างเคียงจากยาคุมกำเนิดฉุกเฉินเนื้องอกมดลูกติดโรคติดต่อทางเพศสัมพันธ์เช่นหนองในแท้ หนองในเทียม เนื้องอกหรือมะเร็งที่ปากมดลูก การติดเชื้อที่มดลูก ปากมดลูก ช่องคลอด ภาวะแทรกซ้อนจากการตั้งครรภ์เช่น แท้ง ท้องนอกมดลูก ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนเลือดล้างหน้าเด็กเป็นเลือดที่ไหลออกทางช่องคลอด เกิดจากกระบวนการฝังตัวของตัวอ่อนที่เยื่อบุโพรงมดลูกทำให้มีการแตกของเส้นเลือดฝอย มักจะในวันที่ 7-14 วันหลังการปฏิสนธิ ไม่ได้เกิดในผู้หญิงทุกราย และไม่ได้เป็นการยืนยันการตั้งครรภ์หากสงสัยการตั้งครรภ์แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลควรปรึกษาสูตินรีแพทย์ แต่หากรับประทานยาคุมกำเนิดฉุกเฉินอย่างถูกต้องภายใน 72 ชั่วโมง โอกาสตั้งครรภ์มีน้อย